CELEX: 62012CB0153
Language: fi
Date: 2013-03-21 00:00:00
Title: Asia C-153/12: Unionin tuomioistuimen määräys (kahdeksas jaosto) 21.3.2013 (Administrativen sad — Varnan (Bulgaria) esittämä ennakkoratkaisupyyntö) — Sani Treyd EOOD v. Direktor na Direktsia ”Obzhalvane I upravlenie na izpalnenieto” — Varna pri Tsentralno upravlenie na Natsionalnata agentsia za prihodite (Unionin tuomioistuimen työjärjestyksen 99 artikla — Arvonlisävero — Direktiivi 2006/112/EY — 62, 63, 65, 73 ja 80 artikla — Luonnollisten henkilöiden, jotka eivät ole verovelvollisia eivätkä maksuvelvollisia, yhtiön hyväksi perustama oikeus rakentaa heidän maalleen vastikkeena siitä, että kyseinen yhtiö rakentaa heille rakennuksen — Vaihtosopimus — Rakennuspalvelujen arvonlisävero — Verotettava tapahtuma — Verosaatavan syntyminen — Vastikkeen maksaminen ennakkoon täysimääräisesti — Ennakkomaksu — Liiketoimen veron peruste silloin, kun vastike koostuu tavaroista tai palveluista)

1.6.2013   
            
            
               FI
            
            
               Euroopan unionin virallinen lehti
            
            
               C 156/16
            
         Unionin tuomioistuimen määräys (kahdeksas jaosto) 21.3.2013 (Administrativen sad — Varnan (Bulgaria) esittämä ennakkoratkaisupyyntö) — Sani Treyd EOOD v. Direktor na Direktsia ”Obzhalvane I upravlenie na izpalnenieto” — Varna pri Tsentralno upravlenie na Natsionalnata agentsia za prihodite
   (Asia C-153/12) (1)
   
   (Unionin tuomioistuimen työjärjestyksen 99 artikla - Arvonlisävero - Direktiivi 2006/112/EY - 62, 63, 65, 73 ja 80 artikla - Luonnollisten henkilöiden, jotka eivät ole verovelvollisia eivätkä maksuvelvollisia, yhtiön hyväksi perustama oikeus rakentaa heidän maalleen vastikkeena siitä, että kyseinen yhtiö rakentaa heille rakennuksen - Vaihtosopimus - Rakennuspalvelujen arvonlisävero - Verotettava tapahtuma - Verosaatavan syntyminen - Vastikkeen maksaminen ennakkoon täysimääräisesti - Ennakkomaksu - Liiketoimen veron peruste silloin, kun vastike koostuu tavaroista tai palveluista)
   2013/C 156/26
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Administrativen sad — Varna
   
      Asianosaiset
   
   
      Kantaja: Sani Treyd EOOD
   
      Vastaaja: Direktor na Direktsia ”Obzhalvane I upravlenie na izpalnenieto” — Varna pri Tsentralno upravlenie na Natsionalnata agentsia za prihodite
   
      Oikeudenkäynnin kohde
   
   Ennakkoratkaisupyyntö — Administrativen sad — Varna — Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (EUVL L 347, s. 1) 62 artiklan 1 kohdan, 63, 73 ja 80 artiklan tulkinta — Kansallinen lainsäädäntö, jonka mukaan tavarantoimituksen tai palvelujen suorituksen, jonka vastike muodostuu kokonaan tai osittain tavaroista tai palveluista, katsotaan merkitsevän kahta vastavuoroista tavarantoimitusta tai palvelujen suoritusta — Lainsäädäntö, jonka mukaan arvolisäverotettava tapahtuma vastavuoroisen vaihdon osalta toteutuu ensimmäisenä suoritetun luovutuksen verotettavan tapahtuman toteutuessa, vaikka kyseisen luovutuksen vastiketta ei ole vielä suoritettu — Luonnolliset henkilöt, jotka ovat luovuttaneet yhtiölle maankäyttöoikeuden asuinrakennuksen rakentamiseen vastikkeeksi siitä, että yhtiöllä on velvollisuus rakentaa rakennus omin varoin ja luovuttaa oikeuden luovuttajille omistusoikeus 25 prosenttiin rakennetusta kokonaisalasta 12 kuukauden kuluessa rakennusluvan saamisesta — Veron perusteen määrittäminen — Verotettavan tapahtuman käsitteen sovellettavuus verottomiin liiketoimiin, myös jos ne on suorittanut henkilö, joka ei ole verovelvollinen eikä maksuvelvollinen
   
      Määräysosa
   
   
               1)
            
            
               Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 63 ja 65 artiklaa on tulkittava siten, etteivät ne ole pääasian kaltaisissa olosuhteissa — kun yhtiön hyväksi perustetaan maankäyttöoikeus sellaisen rakennuksen rakentamista varten, jonka rakennetusta kokonaisalasta se saa 75 prosenttia vastikkeena jäljelle jäävän 25 prosentin rakentamisesta, jonka yhteydessä kyseinen yhtiö sitoutuu toimittamaan rakennuksen täysin valmiina kyseisen maankäyttöoikeuden perustaneille henkilöille — esteenä sille, että kyseisiin rakennuspalveluihin liittyvä arvonlisäverosaatava syntyy silloin, kun oikeudet perustetaan, eli ennen kyseisten palvelujen suorittamista, jos kaikki tulevan palvelujen suorituksen kannalta merkitykselliset seikat ovat kyseisen oikeuden perustamishetkellä tiedossa ja erityisesti kyseessä olevat palvelut on eritelty täsmällisesti ja jos mainitun oikeuden arvo voidaan ilmaista rahana, mikä ennakkoratkaisua pyytäneen tuomioistuimen on tutkittava. Tältä kannalta on merkityksetöntä, onko mainitun maankäyttöoikeuden perustaminen sellaisten henkilöiden suorittama verovapaa liiketoimi, jotka eivät ole mainitussa direktiivissä tarkoitetulla tavalla verovelvollisia tai maksuvelvollisia.
            
         
               2)
            
            
               Pääasian kaltaisissa olosuhteissa, joissa liiketoimea eivät ole toteuttaneet osapuolet, joiden välillä olisi direktiivin 2006/112 80 artiklan 1 kohdassa tarkoitettu yhteys, mikä ennakkoratkaisua pyytävän tuomioistuimen on kuitenkin tutkittava, mainitun direktiivin 73 ja 80 artiklaa on tulkittava siten, että ne ovat esteenä pääasiassa kyseessä olevan kaltaiselle kansalliselle säännökselle, jossa säädetään, että jos vastike tavaroiden luovutuksesta tai palvelujen suorituksesta on määritetty kokonaan tavaroina ja palveluina, luovutuksesta tai suorituksesta kannettavan veron perusteena on luovutettujen tavaroiden tai suoritettujen palvelujen käypä markkina-arvo.
            
         
      (1)  EUVL C 165, 9.6.2012.